CELEX: C2006/212/25
Language: sl
Date: 2006-09-02 00:00:00
Title: Zadeva C-260/06, Zadeva C-261/06: Predlog za sprejetje predhodne odločbe, ki ga je vložilo cour d'appel de Montpellier (Francija) 15. junija 2006 — Ministère public proti Danielu Pierre Raymond Escalier in Jeanu Louisu Françoisu Bonnarel

2.9.2006   
            
            
               SL
            
            
               Uradni list Evropske unije
            
            
               C 212/14
            
         Predlog za sprejetje predhodne odločbe, ki ga je vložilo cour d'appel de Montpellier (Francija) 15. junija 2006 — Ministère public proti Danielu Pierre Raymond Escalier in Jeanu Louisu Françoisu Bonnarel
   (Zadeva C-260/06 - Zadeva C-261/06)
   (2006/C 212/25)
   Jezik postopka: francoščina
   Predložitveno sodišče
   Cour d'appel de Montpellier (Francija)
   Stranke v postopku v glavni stvari
   
      Tožeča stranka: Ministère public
   
      Toženi stranki: Daniel Pierre Raymond Escalier (C-260/06) in Jean Louis François Bonnaarel (C-261/06)
   Vprašanje za predhodno odločanje
   Kadar država članica uvoz fitofarmacevtskega proizvoda iz druge države članice, v kateri ima proizvod dovoljenje za dajanje v promet, dodeljeno v skladu z Direktivo 91/414/EGS (1), podredi poenostavljenemu postopku dovoljenja za dajanje v promet, da bi preverila, ali uvoženi proizvod izpolnjuje pogoje skladnosti, določene s sodbo C-100/96 z dne 11. marca 1999, ali je ta država članica upravičena nasprotovati uporabi navedenega poenostavljenega postopka za obratovalca, če:
   
               —
            
            
               je uvoznik poljedelec, ki proizvod uvaža zgolj za številne, vendar količinsko omejene potrebe svojega poljedelskega obratovanja in ga ne daje v promet v smislu trgovine, ki ga zajema pojem dajanja v promet;
            
         
               —
            
            
               je poenostavljeni postopek dovoljenja za dajanje v promet, ki velja kot dovoljenje za uvoz, za vsakega obratovalca/distributerja, ki mora uvoženi proizvod imenovati z lastno znamko, oseben in je treba zanj plačati takso 800 evrov.
            
         V primeru nikalnega odgovora na to prvo vprašanje, ali je sodbo z dne 26. maja 2005 v zadevi C-212/03 o osebnem uvažanju zdravil s strani posameznikov mogoče prenesti na primer fitofarmacevtskih proizvodov, ki jih poljedelci uvažajo zgolj za potrebe njihovega poljedelskega obratovanja?
   
      (1)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, str. 1)